Ласти
Из далеких страна долећеш нам сада,
Да нав’јестиш св’јету мило премаљеће,
И љупка ти пјесма умилно се ори, —
Пажљиво је слуша и поток и цв’јеће.
О, та ми је пјесма одавна позната, —
Некада ми бјеше тако слатка, мила, —
Тако сам је радо и пажљиво слуш’о —
Еј, тада је она поред мене била!
Ал’ ње сада нема. О, птичице мила,
Лети, сретнијима навјешћуј прољеће,
Узалуд ми сада пјеваш тако дивно —
КАд ме срце моје разумјети неће.

Извор 
1896. Бранково коло за забаву, поуку и књижевност. Година -{II}-, број 17, стр. 513.

Светозар Ћоровић